Lav et referat af nedenstående tekst:

Tekst:
Fra 1. september sætter Aalborg Forsyning prisen op. Prisen stiger fra 0,684 kroner per kWh yil 0,8 kroner per Kwh. For et standardhus på 130 kvadratmeter giver det en stigning på cirka 175 kroner om måneden - det vil altså sige 2100 kroner mere om året. I en pressemeddelelse fra Aalborg Forsyning skyldes prisstigningen dyre kulindkøb og at der er mindre overskudsvarme fra Aalborg Portland. Sammenholdt med et ustabilt energimarked presser det Aalborg Forsyning til at sætte prisen op. - Vi er rigtig trætte af, at vi nu bliver nødt til at sætte varmeprisen op, og vi gør det kun, fordi vi ikke har andre muligheder. Vi er nødt til at handle nu, og derfor udviser vi rettidig omhu og hæver priserne den 1. september 2023, siger Per Clausen (Ø), bestyrelsesformand for Aalborg Forsyning. Nedbrud går ud over kunderne Nordjyllandsværket producerer både varme og el, og en indtægt på elpriserne har været med til at gøre varmen billig for forbrugerne. Men fordi Nordjyllandsværket var lukket i fem måneder, og der i forvejen var købt en masse kul ind til høje priser, har værket ikke tjent det ind, man forventede. - Vi fik købt det kul, som vi havde brug for, men helt uforudset kom der et nedbrud på Nordjyllandsværket, som betød, at vi ingen produktion havde i fem måneder, mens elpriserne var tårnhøje. Derfor kom vi ikke til at tjene det, som vi havde forventet, forklarer Søren Gais Kjeldsen, administrerende direktør i Aalborg Forsyning. Fordi elpriserne siden sidste efterår er faldet, og de stadig har en masse dyrt kul, forventer han ikke, at elproduktionen bliver en god forretning for Aalborg Forsyning lige foreløbigt.

Referat:
Der skal produceres mere varme med dyrt indkøbt kul, fordi mindre overskudsvarme kommer fra Aalborg Portland.